《游鼓山》
宋代·真德秀

严宸有追诏，趣上太守符。
疲民未苏醒，还雇空踌躇。
来寻灵源盟，喜与佳客俱。
始酌清泠泉，一浣丹墨洿。
超然烦溽中，著身在冰壶。
迟明陟危亭，云涛渺空虚。
烟霏倏一阖，峰峦时有无。
伟哉此绝观，雄压东南隅。
苍崖万仞立，四面环琼琚。
翠木巧蔽亏，亭午清阴敷。
令人澹忘归，似到真华胥。
忆昨泛莲日，选胜邀朋徒。
摩挲岩上刻，慨仰赵与朱。
举觞酹且盟，一节期终初。
重来三址年，恍如隔朝晡。
并游四五人，存者独老癯。
有怀子陈子，感叹为欷嘘。
子抱明月终，我方长涂趋。
颠踣惧不免，儆省当何如。
原言祝同社，著力相携扶。
禅伯亦可人，新结峰顶庐。
老我故倦游，轩冕非所娱。
会须脱尘鞿，来依懒瓒居。

作者简介：真德秀（1178年10月27日－1235年5月20日），本姓慎，因避孝宗讳改姓真。始字实夫，后更字景元，又更为希元，号西山。福建路建宁府浦城县（今福建省浦城县仙阳镇）人 。南宋后期理学家、大臣，学者称其为“西山先生”。有《真文忠公集》都传世。